# Robert Pattinson

Robert Douglas Thomas Pattinson (Londres, 13 de maig de 1986) és un actor, model i cantant anglès. Després d'actuar en un club de teatre de Londres als 15 anys, va començar la carrera cinematogràfica interpretant Cedric Diggory a la pel·lícula de fantasia Harry Potter i el calze de foc (2005). Va interpretar Edward Cullen a les cinc adaptacions cinematogràfiques de les novel·les de la saga Crepuscle, que es van rodar entre el 2008 i el 2012 i que van recaptar un total de més de 3.300 milions de dòlars mundialment. El va dur a la fama mundial i el va convertir en un dels actors més ben pagats del món.
Després d'aparèixer als drames romàntics Recorda'm (2010) i Aigua per a elefants (2011), Pattison va rebutjar papers a pel·lícules amb grans pressuposts a favor de produccions independents a càrrec d'amateurs, cosa que li va valdre lloances de la crítica. Va interpretar un manipulador bilionari al thriller de David Cronenberg Cosmopolis (2012), un aspirant a actor a la sàtira de Cronenberg Maps to the Stars (2014), un explorador al drama d'aventures de James Gray The Lost City of Z (2016), un atracador de bancs al drama criminal dels germans Safdie Good Time (2017), un delinqüent en una nau espacial al drama de ciència-ficció de Claire Denis High Life (2018) i un guarda de far amb problemes a la pel·lícula de terror de Robert Eggers The Lighthouse (2019).

## Infantesa i formació

Robert Douglas Thomas Pattinson va néixer el 13 de maig de 1986 a Londres, fill més petit dels tres de Claire (Charlton), representant en una agència de models, i Richard Pattinson, un venedor de cotxes antics. Va créixer en una petita casa a Barnes amb dues germanes grans: Elizabeth i Victoria. Va descobrir el seu amor per la música abans que per l'actuació i va començar a tocar la guitarra i el piano als quatre anys. Als 12 anys va ser expulsat de l'escola per robar revistes eròtiques i vendre-les a companys de classe. El seu amor pel cinema va començar quan era adolescent i Jack Nicholson, Marlon Brando i Jean-Paul Belmondo es troben entre els seus actors ídols. Quan era jove va tocar la guitarra acústica a pubs de Londres, on cantava cançons escrites per ell tant sol (amb el nom artístic de Bobby Dupea) com amb el seu grup, Bad Girls.
Pattinson havia considerat ser músic o anar a la universitat a estudiar escriptura de guions, però mai havia pensat dedicar-se a la interpretació; el seu professor li va recomanar no unir-se al club de drama ja que creia que no era apte per les arts creatives. Tanmateix, quan tenia 13 anys es va unir al club de teatre amateur local Barnes Theatre Company malgrat la seva timidesa després que el seu pare l'en convencés. Als 15 anys va tenir el seu primer paper a l'obra Guy and Dolls com un ballarí cubà sense cap línia. Va fer de protagonista a l'obra Our Town, i un agent de talents que hi va assistir s'hi va fixar i va començar a buscar-li papers professionals. També va aparèixer a les obres Macbeth, Anything Goes i Tess of the d'Ubervilles.

## Carrera
### 2004–2007: Inicis

Pattinson va interpretar papers secundaris al telefilm alemany The Ring of the Nibelungs (2004) i al drama de Mira Nair Vanity Fair, encara que les seves escenes només apareixen a la versió en DVD. El maig de 2005 havia d'actuar a The Woman Before al Royal Court Theatre però va ser acomiadat i substituït per Tom Riley. Aquell mateix any va interpretar Cedric Diggory a Harry Potter i el calze de foc, cosa que li va valdre que The Times el titlés «d'estrella britànica del demà» d'aquell any i del «proper Jude Law». Va haver d'aprendre submarinisme per aquest paper.
El 2006 va aparèixer a The Haunted Airman, un thriller psicològic de la BBC Four i que li va valdre crítiques favorables.

### 2008–2013: Saga Crepuscle i reconeixement mundial

El 2008 va aconseguir el paper d'Edward Cullen a la pel·lícula Crepuscle, basada en la novel·la de Stephenie Meyer. Segons TV Guide, Pattinson va sentir aprensió en un primer moment sobre presentar-se'n al càsting, per por que no podria assolir la «perfecció» que s'esperava del personatge. La pel·lícula es va estrenar el 21 de novembre de 2008 i Pattinson es va convertir en una estrella del cinema de la nit al dia. Encara que va rebre crítiques mixes, els crítics van lloar-ne la química amb la coprotagonista Kristen Stewart. El New York Times s'hi va referir com un «actor capaç i exòticament bonic» i Roger Ebert va dir que havia estat «ben triat» pel paper.
La seva altra pel·lícula del 2008 va ser How to Be, dirigida i escrita per Oliver Irving i amb un pressupost baix. Després va interpretar Salvador Dalí a la pel·lícula Sense límits, un drama espanyol i britànic dirigit per Paul Morrison. També va participar al curtmetratge The Summer House, dirigit per Daisy Gili.
Va tornar a interpretar Edward Cullen a la seqüela de Crepuscle Lluna nova, que es va estrenar el 20 de novembre de 2009. Va batre rècords en recaptar més de 142 milions de dòlars el cap de setmana de l'estrena i més de 709 milions en total. Encara que la pel·lícula va rebre crítiques negatives, el crític Michael Phillips del Chicago Tribune va dir que era «interessant veure [Pattinson]» malgrat el mal maquillatge i altres crítics també en van lloar l'actuació. El paper va tornar a dur Pattinson a la fama mundial i el va establir com un dels actors més ben pagats del món.
El 2009 va ser un dels presentadors a la 81a cerimònia dels Oscar. El 10 de novembre d'aquell any es va estrenar un documental sobre la seva vida i popularitat, titulat Robsessed. La seva següent pel·lícula va ser una altra de la saga Crepuscle, Eclipsi, estrenada el 30 de juny de 2010 i que va recaptar gairebé 700 milions de dòlars pertot el món, que va rebre crítiques mixtes.
Pattinson va ser productor executiu i actor a Recorda'm, estrenada el 12 de març de 2010 i que va rebre crítiques mixtes encara que els crítiques en van lloar l'actuació de Pattinson. L'any següent va fer el paper de Jacob Jankowski a Aigua per a elefants, una adaptació de la novel·la homònima de Sara Gruen.
Pattinson va tornar a fer d'Edward Cullen a La saga Crepuscle: Albada (1a part), que es va estrenar el 18 de novembre de 2011 i va guanyar més de 700 milions de dòlars a la taquilla mundial. La pel·lícula va rebre crítiques mixtes i negatives de la crítica. També va interpretar Georges Duroy a Bel Ami, adaptació de la novel·la de 1885 i que es va estrenar el 12 de febrer de 2012 després de ser presentada al 62è Festival Internacional de Cinema de Berlín.
Va actuar a la pel·lícula Cosmopolis, dirigida per David Cronenberg i que va competir per la Palma d'Or al Festival de Cinema de Cannes de 2012. Tant la pel·lícula com la seva actuació van ser lloades.
Va actuar per últim cop com a Edward Cullen a l'última entrega de la saga Crepuscle, La saga Crepuscle: Albada (2a part), que es va estrenar el 16 de novembre de 2012 i va recaptar 829 milions de dòlars, la pel·lícula més taquillera de la saga.
Pattinson va començar la seva carrera com a model als 12 anys. El 2013 va fitxar per Dior Homme com a cara de les fragàncies i va aparèixer en un curtmetratge promocional amb la model Camille Rowe. El 2016 en va esdevenir ambaixador de la col·lecció de roba masculina.

### 2014–2018: Pel·lícules independents i afalacs de la crítica

El maig de 2014, dos de les seves pel·lícules es van estrenar al Festival de Cinema de Cannes de 2014. Primer va aparèixer al western futurista de David Michôd The Rover, juntament amb Guy Pearce i Scoot McNairy.
Després va tornar a actuar dota la direcció de Cronenberg a Maps to the Stars, un drama satíric sobre els excessos de Hollywood. La pel·lícula va competir per la Palma d'Or del Festival de Cinema de Cannes de 2014. Hi interpreta el paper de Jerome Fontana, un conductor de limusina i actor en dificultats que vol ser un guionista reeixit.
El 2015, dos de les seves pel·lícules es van presentar el 65è Festival Internacional de Cinema de Berlín. Primer, al biòpic de Gertrude Bell dirigit per Werner Herzog Queen of the Desert juntament amb Nicole Kidman i James Franco. Hi va interpretar T. E. Lawrence (o Lawrence d'Aràbia). El seu altre paper va ser a la pel·lícula Life d'Anton Corbijn, que tracta sobre la relació del fotògraf de la revista Life Dennis Stock (interpretar per Pattinson) i James Dean.
A finals de 2015 va aparèixer al debut com a director de Brady Corbet The Childhood of a Leader, juntament amb Bérénice Bejo i Stacy Martin. Hi interpreta dos papers, primer un d'efímer però crucial com a Charles Marker, un periodista a Alemanya durant la Primera Guerra Mundial i després la versió adulta del líder.
L'any següent va actuar a The Lost City of Z, dirigida per James Gray i que es va estrenar al Festival de Cinema de Nova York. Hi interpreta el caporal Henry Costin, un explorador britànic. Va haver de deixar-se créixer una barba abundant i de perdre 15 kg per interpretar el personatge.
El seu següent paper va ser al thriller Good Time, on interpretava un atracador de bancs, Connie Nikas. Es va estrenar al Festival de Cinema de Cannes de 2017 i va resultar ser un punt d'inflexió en la seva carrera. Va ser nominat al premi Independent Spirit a millor actor protagonista per la seva interpretació en aquesta pel·lícula.
L'agost de 2017, mentre promocionava Good Time, Pattinson va escriure i protagonitzar un curtmetratge titulat Fear & Shame. Gravat a Nova York, explica el viatge de Pattinson per comprar un frankfurt mentre evita els mitjans i els seguidors enmig de l'enrenou urbà.
La seva primera comèdia després de How to Be (2008) va ser Damsel, un western dels germans Zellner. Hi interpreta un pioner excèntric que viatja cap a l'oest en busca de la seva promesa.
La seva última pel·lícula el 2018 va ser a High Life, un drama de ciència-ficció de Claire Denis on un equip de criminals viatja cap a un forat negre. En un principi, Denis tenia pensat que Philip Seymour Hoffman n'interpretés el protagonista però després d'assabentar-se del compromís i desig de treballar-hi de Pattinson li va donar el paper. Pattinson hi interpreta Monte, un dels delinqüents de la nau espacial, que esdevé pare contra els seus desitjos mitjançant la inseminació artificial i que criar la seva filla mentre la nau va cap al forat negre.

### 2019–actualitat

El seu primer paper el 2019 va ser a la pel·lícula de terror psicològic en blanc i negre de Robert Eggers The Lighthouse, ambientada en una illa remota de Nova Anglaterra els 1890. La pel·lícula, que es va presentar al Festival de Cinema de Cannes de 2019, va rebre lloances de la crítica tant per la pel·lícula en general com per l'actuació de Pattinson. La seva interpretació li va valdre la segona nominació als premis Independent Spirit a millor actor protagonista.
Les seves dues següents pel·lícules es van estrenar al Festival de Cinema de Venècia de 2019, primer la seva segona col·laboració amb el director David Michôd a The King, una adaptació d'obres de William Shakespeare. Pattinson hi va interpretar un paper secundari però crucial com a Delfí de França, nèmesi d'Enric V d'Anglaterra. Va adoptar-hi un accent francès, basat en la gent de la indústria de la moda de França. També va aparèixer a Waiting for the Barbarians de Ciro Guerra, amb Mark Rylance i Johnny Deep i basada en la novel·la de J. M. Coetzee.
L'any següent va participar en la pel·lícula d'Antonio Campos The Devil All the Time, basada en la novel·la de Donald Ray Pollock, i en la pel·lícula d'acció de Christopher Nolan Tenet, on va actuar amb John David Washington i Elizabeth Debicki.
Pattinson va actuar com a gestor d'espies a Tenet (2020) de Christopher Nolan, al costat de John David Washington, i va marcar el seu retorn a les pel·lícules de gran pressupost. Va basar els gestos del seu personatge en els de l'autor Christopher Hitchens. Jessica Kiang, de The New York Times, el va titllar de "deliciós" i va elogiar la seva química amb Washington. Pattinson va aparèixer després com a part d'un repartiment a The Devil All the Time, un thriller psicològic basat en la novel·la de Donald Ray Pollock. Tant la pel·lícula com l'actuació de Pattinson com a predicador lasciva d'una petita ciutat van rebre crítiques diverses. No obstant això, Austin Collin de Rolling Stone el va trobar "estrany, [i] intrigant", mentre que Owen Gleiberman de Variety va assenyalar que va fer "una feina amb estil".
Pattinson va interpretar a Bruce Wayne/Batman a la pel·lícula de superherois de Matt Reeves del 2022 The Batman. Reeves, després de la sortida de Ben Affleck del paper, va escriure el personatge de Bruce Wayne amb Pattinson al cap després de veure la seva actuació a Good Time. L'anunci del càsting de Pattinson va rebre una reacció negativa per part d'alguns fans de Batman, però la representació definitiva del superheroi va ser aplaudida pels crítics després del seu llançament.
El maig de 2021, Pattinson va signar un acord de producció global que abasta tot l'espectre de divisions de Warner, inclosa Warner Bros. Fotos, New Line Cinema, Warner Bros. Televisió i HBO Max. L'acord, que representa la primera incursió de l'actor en la producció, també té en compte una sèrie de plataformes d'estrena, entre elles, de teatre, SVOD i televisió.
Pattinson protagonitzarà la propera pel·lícula de ciència-ficció de Bong Joon-ho Mickey 17 (2024), basada en la novel·la d'Edward Ashton Mickey 7, per a Warner Bros. Imatges. Pattinson també s'ha compromès amb Claire Denis per protagonitzar The Stars at Noon.

## Filmografia
### Pel·lícules

| Any | Títol | Paper | Director | Notes |
| 2004 | Vanity Fair | Rawdy Crawley (adult) | Mira Nair | Escenes eliminades |
| 2005 | Harry Potter i el calze de foc | Cedric Diggory | Mike Newell | |
| 2007 | Harry Potter i l'orde del Fènix | Cedric Diggory | David Yates | Gravació d'arxiu |
| 2008 | How to Be | Art | Oliver Irving | |
| 2008 | Crepuscle | Edward Cullen | Catherine Hardwicke | |
| 2009 | Sense límits | Salvador Dalí | Paul Morrison | |
| 2009 | Lluna nova | Edward Cullen | Chris Weitz | |
| 2010 | Recorda'm | Tyler Hawkins | Allen Coulter | Productor executiu |
| 2010 | Eclipsi | Edward Cullen | David Slade | |
| 2010 | Love & Distrust | Richard | Daisy Gili | |
| 2011 | Aigua per a elefants | Jacob Jankowski | Francis Lawrence | |
| 2011 | La saga Crepuscle: Albada (1a part) | Edward Cullen | Bill Condon | |
| 2012 | Bel Ami | Georges Duroy | Declan Donnellan i Nick Ormerod | |
| 2012 | Cosmopolis | Eric Packer | David Cronenberg | |
| 2012 | La saga Crepuscle: Albada (2a part) | Edward Cullen | Bill Condon | |
| 2014 | The Rover | Reynolds | David Michôd | |
| 2014 | Maps to the Stars | Jerome Fontana | David Cronenberg | |
| 2015 | Queen of the Desert | T. E. Lawrence | Werner Herzog | |
| 2015 | Life | Dennis Stock | Anton Corbijn | |
| 2015 | The Childhood of a Leader | Charles Marker / Prescott (adult) | Brady Corbet | |
| 2016 | The Lost City of Z | Henry Costin | James Gray | |
| 2017 | Good Time | Constantine «Connie» Nikas | Germans Safdie | |
| 2017 | Fear & Shame | Ell mateix | Vikram Gandhi | Curtmetratge, guionista |
| 2018 | Damsel | Samuel Alabaster | David Zellner i Nathan Zellner | |
| 2018 | High Life | Monte | Claire Denis | |
| 2019 | The Lighthouse | Ephraim Winslow / Thomas Howard | Robert Eggers | |
| 2019 | The King | Lluís de Valois, duc de Guiena (Delfí) | David Michôd | |
| 2019 | Waiting for the Barbarians | Oficial Mandel | Ciro Guerra | |
| 2020 | Tenet | Neil | Christopher Nolan | |
| 2020 | The Devil All the Time | Preston Teagardin | Antonio Campos | |
| 2022 | The Batman | Bruce Wayne / Batman | Matt Reeves | |

### Televisió

| Any | Títol | Paper | Notes |
| 2004 | Ring of the Nibelungs | Giselher | Telefilm |
| 2006 | The Haunted Airman | Toby Jugg | Telefilm |
| 2007 | The Bad Mother's Handbook | Daniel Gale | Telefilm |

## Vida personal

L'estiu de 2009, Pattinson va començar una relació amorosa amb la coprotagonista de la saga Crepuscle Kristen Stewart. El juliol de 2012, Stewart va ser fotografiada tenint una aventura amb el director de Blancaneu i la llegenda del caçador, Rupert Sanders. El dia que es van fer públiques, Stewart i Sanders, que tenia 19 anys més que Stewart i estava casat, van emetre una disculpa pública per l'aventura. Pattison i Stewart van acabar la relació però es van reconciliar l'octubre de 2012. Acabarien trencant la relació el maig de 2013.
El setembre de 2014, Pattinson va començar a festejar amb la cantant FKA Twigs. Hi havia rumors que estaven promesos però mai es van confirmar. La relació es va acabar l'estiu de 2017.

## Referències

* ↑ «Getting to know the "Twilight" actors», 2008. Arxivat de l'original el 20 novembre 2011. [Consulta: 3 maig 2008].
* ↑ «Robert Pattinson Biography». The Biography Channel. A&E Television Networks and Disney-ABC Television Group. Arxivat de l'original el 5 de juliol 2013. [Consulta: 21 maig 2013].
* ↑ «Monitor». Entertainment Weekly, 18-05-2012, p. 29.
* ↑ «Robert Pattinson». People [Consulta: 3 abril 2009].
* ↑ Stenning, Paul. The Robert Pattinson Album. Plexus, 2010. ISBN 978-0859654388.
* ↑ Tibbetts, Graham «Profile of Twilight star Robert Pattinson» (en anglès). , 02-12-2008 [Consulta: 6 juny 2019].
* ↑ Biography Today. Detroit, Michigan: Omnigraphics, 2009, p. 136. ISBN 978-0-7808-1052-5.
* ↑ «Robert Pattinson Was Expelled From School For Selling Porn».
* ↑ «Robert Pattinson on Moving Past 'Twilight,' Cold-Calling A-List Directors and Downsizing His Life» (en anglès). Arxivat de l'original el 7 juny 2019. [Consulta: 28 maig 2014].
* ↑ «WATCH: Robert Pattinson's living room gig» (en anglès). Arxivat de l'original el 7 juny 2019. [Consulta: 10 agost 2010].
* ↑ «Robert Pattinson interview: Reality bites» (en anglès). Arxivat de l'original el 4 gener 2018. [Consulta: 6 novembre 2011].
* ↑ «Robert Pattinson Talks About Being An 'Uncomfortable' Person» (en anglès). Arxivat de l'original el 7 juny 2019. [Consulta: 25 setembre 2015].
* 1 2 «'Awards Chatter' Podcast — Robert Pattinson ('Good Time')» (en anglès). Arxivat de l'original el 6 juny 2019. [Consulta: 5 agost 2017].
* ↑ «Robert Pattinson: vampire slayer» (en anglès). Arxivat de l'original el 7 juny 2019. [Consulta: 7 març 2010].
* ↑ «Robert Pattinson: I Act For ‘Pretty Girls'» (en anglès). Arxivat de l'original el 7 juny 2019. [Consulta: 26 abril 2009].
* 1 2 Flora Stubbs «Potter star 'next Jude Law'». London Evening Standard, 17-11-2005 [Consulta: 2 octubre 2008]. «Còpia arxivada». Arxivat de l'original el 2008-09-28. [Consulta: 25 agost 2020].
* ↑ «Robert Pattinson: 'the attention I get now is just mind-bending'» (en anglès). Arxivat de l'original el 7 juny 2019. [Consulta: 4 desembre 2008].
* ↑ «Twilight’s Hot Gleaming» (en anglès). [Consulta: 4 novembre 2009].
* ↑ «"Tess of the Durbervilles"» (en anglès). CBS News. Arxivat de l'original el 7 juny 2019. [Consulta: 4 novembre 2009].
* ↑ «The Curse of the Ring (Ring of the Nibelungs) (2004)». Arxivat de l'original el 6 octubre 2013. [Consulta: 26 febrer 2013].
* ↑ «Reese Witherspoon Gushes About Robert Pattinson». Arxivat de l'original el 13 març 2013. [Consulta: 9 novembre 2019].
* ↑ «Robert Pattinson: Teen heartthrob Robert Pattinson is an English actor, model and musician best known for playing vampire Edward Cullen in Twilight». STV, 12-11-2009 [Consulta: 4 desembre 2009]. Arxivat 22 de juliol 2012 a Wayback Machine.
* ↑ Sona Charaipotra «A Night Out With Robert Pattinson». The New York Times, 14-11-2008 [Consulta: 11 febrer 2009].
* ↑ Lisa Dillon «Almost famous». The Times [UK], 26-05-2005 [Consulta: 2 octubre 2008]. Arxivat 15 de juny 2011 a Wayback Machine.
* ↑ «Teen People Names 'Artists of the Year' and 'What's Next'», 02-11-2005. Arxivat de l'original el 3 octubre 2008. [Consulta: 2 octubre 2008].
* ↑ «Top 20 Rising Stars Under 30». Saturday Night Magazine, 29-07-2008. Arxivat de l'original el 24 setembre 2008. [Consulta: 2 octubre 2008].
* ↑ «Robert Pattinson: 27 Photos & 27 Facts for his 27th B-Day», 01-05-2013. Arxivat de l'original el 24 agost 2019. [Consulta: 24 agost 2019].
* ↑ «Review: The Haunted Airman/Dennis Wheatley: A Letter to Posterity», 01-11-2006. Arxivat de l'original el 8 maig 2013. [Consulta: 26 febrer 2013].
* ↑ «The Haunted Airman – a very artsy film reviewed». Arxivat de l'original el 22 maig 2013. [Consulta: 26 febrer 2013].
* ↑ «First Editions 1946–1951». denniswheatley.info. Arxivat de l'original el 21 febrer 2013. [Consulta: 26 febrer 2013].
* ↑ «Before the Spotlight, Twilight's Robert Pattinson Was Intimidated by "Perfect" Role». TV Guide, 21-11-2008. Arxivat de l'original el 22 gener 2009. [Consulta: 26 novembre 2008].
* ↑ «Twilight». Arxivat de l'original el 13 agost 2013. [Consulta: 21 abril 2012].
* ↑ «Reviews». Arxivat de l'original el 6 novembre 2009. [Consulta: 21 abril 2012].
* ↑ Dargis, Manohla «Twilight Review». The New York Times, 20-11-2008 [Consulta: 21 abril 2012].
* ↑ «Twilight Movie Review». , 19-11-2008 [Consulta: 21 abril 2012]. Arxivat 7 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-07. [Consulta: 25 agost 2020].
* ↑ «Robert Pattinson's 'How To Be'». Arxivat de l'original el 14 maig 2013. [Consulta: 26 febrer 2013].
* ↑ «Movie Preview: Robert Pattinson in How To Be». Arxivat de l'original el 17 de juny 2013. [Consulta: 26 febrer 2013].
* ↑ «LITTLE ASHES MOVIE WITH ROBERT PATTINSON AS DALI». Arxivat de l'original el 8 març 2013. [Consulta: 26 febrer 2013].
* ↑ «Robert Pattinson's Short Film 'The Summer House': Director Daisy Gili Dishes!». Arxivat de l'original el 11 maig 2013. [Consulta: 26 febrer 2013].
* ↑ «The Twilight Saga: New Moon Box Office». Box Office Mojo [Consulta: 21 abril 2012].
* ↑ «Movie Review». Chicago Tribune, 19-11-2009 [Consulta: 21 abril 2012]. Arxivat 19 de gener 2012 a Wayback Machine. «Còpia arxivada». Arxivat de l'original el 2012-01-19. [Consulta: 25 agost 2020].
* ↑ «New Moon Review». Arizona Republic. Arxivat de l'original el 18 de març 2022. [Consulta: 21 abril 2012].
* ↑ O'Sullivan, Michael «Movie Review». The Washington Post, 20-11-2009 [Consulta: 21 abril 2012].
* ↑ Rebecca Murray. «Robert Pattinson Discusses 'Twilight'», 31-07-2008. Arxivat de l'original el 18 desembre 2008. [Consulta: 11 febrer 2009].
* ↑ Hillary Atkin. «Exclusive Interview: Robert Pattinson», 16-11-2008. Arxivat de l'original el 6 juny 2010. [Consulta: 11 febrer 2009].
* ↑ Peter Newcomb. «Peter Newcomb on the Top Hollywood Earners of 2009». Vanity Fair, 01-03-2010. Arxivat de l'original el 24 juliol 2010. [Consulta: 10 juliol 2010].
* ↑ Dorothy Pomerantz «Robert Pattinson». Forbes [Consulta: 10 març 2012].
* ↑ Pomerantz, Dorothy «Hollywood's Best Actors for the Buck». Forbes, 06-12-2011 [Consulta: 10 setembre 2017].
* ↑ Josh Horowitz. «Report: Robert Pattinson To Present At Academy Awards». MTV, 17-02-2009. Arxivat de l'original el 5 febrer 2011. [Consulta: 9 agost 2009].
* ↑ Ditzian, Eric. «Robert Pattinson's Life Is Subject Of 'Robsessed' Documentary». MTV, 06-10-2009. Arxivat de l'original el 3 desembre 2009. [Consulta: 9 novembre 2009].
* ↑ Adam Rosenberg. «'The Twilight Saga: Eclipse' Shoot Dates Revealed!». MTV, 30-06-2009. Arxivat de l'original el 18 setembre 2009. [Consulta: 7 octubre 2009].
* ↑ «The Twilight Saga: Eclipse Box Office». Arxivat de l'original el 18 agost 2011. [Consulta: 21 abril 2012].
* ↑ Kirk Honeycutt. «TWILIGHT SAGA ECLIPSE: review». The Hollywood Reporter, 08-03-2010. Arxivat de l'original el 28 setembre 2013. [Consulta: 20 juny 2013].
* ↑ Ian Nathan «The Twilight Saga: Eclipse When hairy met sullen». , 22-03-2010 [Consulta: 20 juny 2013].
* ↑ «Robert Pattinson's REMEMBER ME Crosses $50 Million Mark Worldwide». Arxivat de l'original el 13 maig 2013. [Consulta: 26 febrer 2013].
* ↑ Jake Coyle «Review: Pattinson still brooding in `Remember Me'». , 10-03-2010 [Consulta: 26 febrer 2013]. «Còpia arxivada». Arxivat de l'original el 2013-04-23. [Consulta: 25 agost 2020].
* ↑ Ian Nathan «Review: Remember Me». , 22-03-2010 [Consulta: 26 febrer 2013].
* ↑ Kirk Honeycutt. «Remember Me – Film Review». The Hollywood Reporter, 08-03-2010. Arxivat de l'original el 13 març 2010. [Consulta: 8 març 2010].
* ↑ Pamela McClintock «Penn, Pattinson circle 'Water'». Variety, 21-01-2010 [Consulta: 23 gener 2010].
* ↑ «The Twilight Saga: Breaking Dawn Part 1 Box Office». Arxivat de l'original el 12 de juliol 2013. [Consulta: 21 abril 2012].
* ↑ «Twilight Saga: Breaking Dawn Part 1». Arxivat de l'original el 1 desembre 2014. [Consulta: 18 desembre 2014].
* ↑ «18 World Premieres in the Competition». berlinale.de, 20-01-2012. Arxivat de l'original el 23 gener 2012. [Consulta: 20 gener 2012].
* ↑ «Christina Ricci Joins Robert Pattinson in BEL AMI», 08-01-2010. Arxivat de l'original el 16 gener 2010. [Consulta: 11 gener 2010].
* ↑ «Cosmopolis». Arxivat de l'original el 29 gener 2012. [Consulta: 21 abril 2012].
* ↑ «2012 Official Selection». Cannes. Arxivat de l'original el 22 març 2017. [Consulta: 19 abril 2012].
* ↑ «Cannes Film Festival 2012 line-up announced». Time Out. Arxivat de l'original el 23 d’abril 2012. [Consulta: 19 abril 2012].
* ↑ Chang, Justin (25 maig 2012). Arxivat 18 August 2012$^{[Datemismatch]}$ a Wayback Machine.. Variety. Consultat 29 maig 2012.
* ↑ Collin, Robbie (26 maig 2012). Arxivat 20 January 2018$^{[Datemismatch]}$ a Wayback Machine.. The Telegraph. Consultat 29 maig 2012.
* ↑ «Cannes: Robert Pattinson plays a lethal finance bad boy in David Cronenberg's 'Cosmopolis.' Plus, a Palme d'Or conspiracy theory», 25-05-2012. [Consulta: 9 novembre 2019].
* ↑ Steve Weintraub. «The Twilight Saga: Breaking Dawn Part 2 Gets Released novembre 16, 2012», 31-12-2012. Arxivat de l'original el 8 desembre 2010.
* ↑ «The Twilight Saga: Breaking Dawn Part 2 box office». boxofficemojo.com, 31-12-2012. Arxivat de l'original el 2 gener 2013. [Consulta: 31 desembre 2012].
* ↑ «WATCH: Robert Pattinson For 'Dior Homme' (Full Commercial)», 01-09-2013. Arxivat de l'original el 30 abril 2014. [Consulta: 29 gener 2014].
* ↑ «Robert Pattinson Steals Our Hearts For Dior Homme – Fashion Films». Arxivat de l'original el 2 febrer 2014. [Consulta: 29 gener 2014].
* ↑ «ROBERT PATTINSON'S LATEST DIOR HOMME ADS HAVE ARRIVED». Arxivat de l'original el 30 març 2017. [Consulta: 29 març 2017].
* ↑ «Rob Pattinson Stars in Two Cannes Entries: 'Map to the Stars' and 'The Rover' (NEW TRAILER, POSTERS)». Arxivat de l'original el 18 d’abril 2014. [Consulta: 18 abril 2014].
* ↑ «Robert Pattinson To Star In ‘The Rover’». Deadline Hollywood, 03-05-2012 [Consulta: 4 agost 2014].
* ↑ «'The Rover' Teaser Trailer – Robert Pattinson and Guy Pearce Trek Across the Australian Outback». thefilmstage, 02-01-2014. Arxivat de l'original el 2 març 2014. [Consulta: 1r març 2014].
* ↑ «'The Rover:' Robert Pattinson FINALLY Wraps Filming in Australia! [PHOTOS]». Arxivat de l'original el 19 abril 2013. [Consulta: 4 juny 2013].
* ↑ «David Cronenberg's 'Maps to the Stars' Finds Julianne Moore, John Cusack & EOne», 01-04-2013. Arxivat de l'original el 8 maig 2013. [Consulta: 4 juny 2013].
* ↑ «Julianne Moore, John Cusack & Sarah Gadon Join Robert Pattinson in David Cronenberg's 'Map to the Stars'». Arxivat de l'original el 25 de maig 2016. [Consulta: 4 juny 2013].
* ↑ «'The Search' And New Jean-Luc Godard Lead Cannes 2014 Line-Up». Arxivat de l'original el 25 de maig 2016. [Consulta: 17 abril 2014].
* ↑ «Maps to the Stars Production Notes». Arxivat de l'original el 24 d’abril 2014. [Consulta: 25 abril 2014].
* ↑ Kit, Borys «Robert Pattinson Joining Naomi Watts in 'Queen of the Desert'». The Hollywood Reporter.com, 14-08-2012 [Consulta: 14 agost 2012].
* ↑ «Robert Pattinson attached to Herzog's 'Queen'». Variety [Consulta: 14 agost 2012].
* ↑ Kit, Borys «Toronto: Robert Pattinson, Dane DeHaan to Star in 'Life'». The Hollywood Reporter.com, 05-09-2013 [Consulta: 6 setembre 2013].
* ↑ «Pattinson, DeHaan join Life». Arxivat de l'original el 11 setembre 2013. [Consulta: 6 setembre 2013].
* ↑ «Berenice Bejo Joins Robert Pattinson Drama 'The Childhood of a Leader' (EXCLUSIVE)». Variety. Arxivat de l'original el 22 agost 2014. [Consulta: 29 gener 2014].
* ↑ «Robert Pattinson to Co-Star in 'The Childhood of a Leader'». Variety [Consulta: 29 gener 2014].
* ↑ «Robert Pattinson Joins James Gray's 'Lost City of Z' With Benedict Cumberbatch». Arxivat de l'original el 16 de desembre 2013. [Consulta: 14 novembre 2013].
* ↑ «Watch James Gray's Chanel Short Film as 'Lost City of Z' Adds Charlie Hunnam», 05-02-2015. Arxivat de l'original el 5 febrer 2015. [Consulta: 6 febrer 2015].
* ↑ «Robert Pattinson Really Hated His "Disgusting" 'Lost City of Z' Beard». The Hollywood Reporter. Arxivat de l'original el 30 març 2017. [Consulta: 29 març 2017].
* ↑ «Robert Pattinson to Star in Caper 'Good Time' (Exclusive)». The Hollywood Reporter. Arxivat de l'original el 11 juliol 2015. [Consulta: 10 juliol 2015].
* ↑ «2017 Cannes Film Festival Announces Lineup: Todd Haynes, Sofia Coppola, 'Twin Peaks' and More», 13-04-2017. Arxivat de l'original el 13 abril 2017. [Consulta: 13 abril 2017].
* ↑ «Cannes Film Review: Robert Pattinson in 'Good Time'», 02-05-2017. Arxivat de l'original el 25 maig 2017. [Consulta: 25 maig 2017].
* ↑ «Robert Pattinson Gives a Career-Best Performance in the Safdie Brothers' 'Good Time' — Cannes 2017 Review», 02-05-2017. Arxivat de l'original el 25 maig 2017. [Consulta: 25 maig 2017].
* ↑ «'Good Time': Film Review Cannes 2017». Arxivat de l'original el 25 maig 2017. [Consulta: 25 maig 2017].
* ↑ Sharf, Zach. «2018 Independent Spirit Award Nominations: 'Get Out' and 'Call Me by Your Name' Dominate». Indiewire, 21-11-2017. Arxivat de l'original el 20 febrer 2018. [Consulta: 4 març 2018].
* ↑ Warren, Matt. «Lily Collins and Tessa Thompson to Reveal Spirit Awards Nominees novembre 21». Film Independent, 26-10-2017. Arxivat de l'original el 15 novembre 2017. [Consulta: 14 novembre 2017].
* ↑ Billington, Alex. «Watch: Robert Pattinson's Short 'Fear & Shame' About a NYC Hot Dog». FirstShowing.net. Arxivat de l'original el 11 agost 2017. [Consulta: 11 agost 2017].
* ↑ «Watch Robert Pattinson Run Around New York City Doing a Gollum Voice and Looking for a Hot Dog», 09-08-2017. Arxivat de l'original el 12 agost 2017. [Consulta: 9 agost 2017].
* ↑ «Robert Pattinson Is Alive Again». Arxivat de l'original el 9 agost 2017. [Consulta: 9 agost 2017].
* ↑ «Robert Pattinson Leading Zellner Brothers' Western 'Damsel'; Mia Wasikowska in Talks to Join», 01-07-2016. Arxivat de l'original el 22 agost 2016. [Consulta: 14 juliol 2016].
* ↑ Stewart, Sara. «'Damsel' flips the script on macho Westerns». New York Post, 02-01-2018. Arxivat de l'original el 12 juny 2018. [Consulta: 1r juny 2018].
* ↑ «Robert Pattinson to star in Claire Denis sci-fi», 26-08-2015. Arxivat de l'original el 24 setembre 2015. [Consulta: 26 agost 2015].
* ↑ «Mia Goth To Star With Robert Pattinson In 'High Life'», 02-10-2015. Arxivat de l'original el 25 octubre 2015. [Consulta: 26 octubre 2015].
* ↑ Roxborough, Scott. «Why Robert Pattinson Was the Perfect Actor for Claire Denis' Sci-Fi Movie». The Hollywood Reporter. Arxivat de l'original el 9 juliol 2018. [Consulta: 5 novembre 2018].
* ↑ Hunter, Allen. «'High Life': Toronto Review». Screen International. Arxivat de l'original el 5 novembre 2018. [Consulta: 5 novembre 2018].
* ↑ Bailey, Jason. «'High Life': Claire Denis Makes Strange, Scary, Kinky Sci-Fi With Robert Pattinson [TIFF Review]». The Playlist.net. Arxivat de l'original el 5 novembre 2018. [Consulta: 5 novembre 2018].
* ↑ «The Lighthouse': Robert Pattinson to Star in 'The Witch' Director's Fantasy Horror Film Based on 'Old Sea-Faring Myths'», 01-02-2018. Arxivat de l'original el 26 maig 2018. [Consulta: 1r juny 2018].
* ↑ «Cannes: Directors' Fortnight unveils lineup», 23-04-2019. Arxivat de l'original el 24 abril 2019. [Consulta: 22 maig 2019].
* ↑ «The Lighthouse’ Ignites Cannes, Along With Robert Pattinson and Willem Dafoe Oscar Talk», 20-05-2019. Arxivat de l'original el 21 maig 2019. [Consulta: 22 maig 2019].
* ↑ Haylock, Zoe. «The Lighthouse, Uncut Gems Lead 2020 Indie Spirit Nominations». Vulture, 21-11-2019. [Consulta: 28 novembre 2019].
* ↑ «Robert Pattinson and Timothée Chalamet Cast in Battle for Heartthrob Crown». Arxivat de l'original el 9 juliol 2018. [Consulta: 1r juny 2018].
* ↑ Sharf, Zack. «‘The King’ First Look: All Hail Timothée Chalamet in Netflix’s Shakespearean Drama». IndieWire, 25-07-2019. Arxivat de l'original el 25 juliol 2019. [Consulta: 25 juliol 2019].
* ↑ «And the Oscar Goes to: Robert Pattinson's French Accent». Arxivat de l'original el 8 gener 2020. [Consulta: 8 gener 2020].
* ↑ «Johnny Depp circling Ciro Guerra's 'Waiting For The Barbarians' (exclusive)». Arxivat de l'original el 14 maig 2018. [Consulta: 1r juny 2018].
* ↑ «Robert Pattinson Talks "F**king Dark" Project With Antonio Campos». Arxivat de l'original el 25 setembre 2017. [Consulta: 19 setembre 2017].
* ↑ «Christopher Nolans' epic espiniga thriller Tenet begins filming with John David Washington, Robert Pattinson», 22-05-2019. Arxivat de l'original el 27 maig 2019. [Consulta: 22 maig 2019].
* ↑ Baron, Zach. «Robert Pattinson: A Dispatch From Isolation». GQ, 12-05-2020. Arxivat de l'original el 12 Maig 2020. [Consulta: 15 juliol 2020].
* ↑ «'Tenet' Review: Christopher Nolan's Time-Bending Take on James Bond». The New York Times, 21-08-2020 [Consulta: 2 setembre 2020].
* ↑ «Robert Pattinson Talks "F**king Dark" Project With Antonio Campos». Arxivat de l'original el 25 setembre 2017. [Consulta: 19 setembre 2017].
* ↑ «'The Devil All the Time': Film Review». The Hollywood Reporter, 11-09-2020 [Consulta: 20 gener 2022].
* ↑ «The Devil All the Time Is an Awful Pileup of Awful People Doing Awful Things». Time Magazine, 16-09-2020 [Consulta: 20 gener 2022].
* ↑ «'The Devil All the Time': A Southern Gothic-Lite, All Tied Up in Knots». The Rolling Stone, 17-09-2020 [Consulta: 20 gener 2022].
* ↑ «'The Devil All the Time' Review: Tom Holland and Robert Pattinson in a Netflix Drama of Small-Town Sin». Variety, 17-09-2020 [Consulta: 20 gener 2022].
* ↑ Kroll, Justin. «Robert Pattinson to Play 'The Batman' for Matt Reeves and Warner Bros. (EXCLUSIVE)». Variety, 16-05-2019. Arxivat de l'original el 17 Maig 2019. [Consulta: 17 maig 2019].
* ↑ Galuppo, Mia. «Robert Pattinson Frontrunner to Play Batman in Matt Reeves's DC Movie». The Hollywood Reporter, 16-05-2019. Arxivat de l'original el 17 Maig 2019. [Consulta: 17 maig 2019].
* ↑ McNary, Dave. «Robert Pattinson Is Officially 'The Batman'». Variety, 31-05-2019. Arxivat de l'original el 31 Maig 2019. [Consulta: 31 maig 2019].
* ↑ Sharf, Zack. «'The Batman' Guide: 15 Movies and Comics That Inspired Robert Pattinson and Matt Reeves» (en anglès americà). Variety, 04-03-2022. [Consulta: 6 març 2022].
* ↑ «Robert Pattinson The Batman Casting Backlash Explained By Director» (en anglès americà). ScreenRant, 26-01-2022. [Consulta: 6 març 2022].
* ↑ Dayani, Aahil. «Robert Pattinson On The Negative Backlash To 'Batman' Casting» (en anglès americà). Heroic Hollywood, 03-03-2022. [Consulta: 6 març 2022].
* ↑ «Robert Pattinson Signs First-Look Overall Deal With Warner Bros., HBO». The Hollywood Reporter, 24-05-2021. [Consulta: 14 febrer 2022].
* ↑ Kroll, Justin. «Bong Joon Ho Eyes Next Film At Warner Bros With Robert Pattinson In Talks To Star, Plan B Producing». Deadline, 19-01-2022. [Consulta: 19 gener 2022].
* ↑ Raup, Jordan. «Claire Denis to Reteam with Robert Pattinson for Adaptation of Denis Johnson's ‘The Stars at Noon'». The Film Stage, 02-04-2019. Arxivat de l'original el 2 abril 2019. [Consulta: 2 abril 2019].
* ↑ «Robert Pattinson & Kristen Stewart seen kissing at Kings of Leon concert in Vancouver». .
* ↑ «Kristen Cheats on Rob: See All the Shocking Pics!» (en anglès). Us Weekly, 30-07-2012 [Consulta: 11 agost 2018].
* ↑ Jordan, Julie; Schwartz, Alison. "Kristen Stewart's Apology to Robert Pattinson for Cheating" Arxivat 2016-08-29 a Wayback Machine., People, 25 juliol 2012. Consultat 13 juny 2014.
* ↑ Finn, Natalie «Robert Pattinson Moves Stuff Out of Kristen Stewart's House, Leaves With His Dogs». E!, 20-05-2013 [Consulta: 29 setembre 2014].
* ↑ «Robert Pattinson and FKA Twigs Have Officially Broken Up», 07-10-2017. Arxivat de l'original el 27 març 2019. [Consulta: 28 març 2019].